open-index/open-wikipedia-markdown huggingface dataset:
Δυναμοσύνολο

Στα μαθηματικά, το **δυναμοσύνολο** ενός συνόλου X είναι το σύνολο όλων των υποσυνόλων του. Συνήθως συμβολίζεται με \mathcal{P}(X), όπου το \mathcal{P} έρχεται από τον αγγλικό όρο *powerset*. Επίσης συχνά συμβολίζεται ως 2^X.

Με συμβολισμούς θεωρίας συνόλων, το δυναμοσύνολο ισούται με
:\mathcal{P}(X) = \{ A : A \subseteq X\},
η ύπαρξη του οποίου προκύπτει από τα αξιώματα της αντίστοιχης θεωρίας (όπως αυτά της θεωρίας Ζερμέλο Φράνκελ).

## Παραδείγματα

* Το σύνολο X = \{ x, y \} έχει τα εξής υποσύνολα:
** Μεγέθους 0: \{ \}
** Μεγέθους 1: \{x\}, \{y\}
** Μεγέθους 2: \{ x, y \}
:Επομένως, P(X) = \{ \{ \}, \{x\}, \{y\}, \{ x, y \} \}.
* Το σύνολο X = \{ x, y , z \} έχει τα εξής υποσύνολα:
** Μεγέθους 0: \{ \}
** Μεγέθους 1: \{x\}, \{y\}, \{z\}
** Μεγέθους 2: \{ x, y \}, \{ y, z \}, \{ x, z \}
** Μεγέθους 3: \{ x, y, z \}
:Επομένως, P(X) = \{ \{ \}, \{x\}, \{y\}, \{z\}, \{ x, y \}, \{ y, z \}, \{ x, z \}, \{ x, y, z \} \}.

## Ιδιότητες

* Αν το X είναι υποσύνολο του Y (X \subseteq Y), τότε \mathcal{P}(X) \subset \mathcal{P}(Y).
* \mathcal{P}(X) \cap \mathcal{P}(Y) = \mathcal{P}(X \cap Y).
* Αν x_1 \in \mathcal{P}(X) και x_2 \in \mathcal{P}(X), τότε x_1 \cap x_2 \in \mathcal{P}(X).
* Αν x_1 \in \mathcal{P}(X) και x_2 \in \mathcal{P}(X), τότε x_1 \cup x_2 \in \mathcal{P}(X).

## Πλήθος στοιχείων

Το δυναμοσύνολο \mathcal{P}(X) ενός πεπερασμένου συνόλου X με n στοιχεία, έχει συνολικά 2^n στοιχεία. 

Για παράδειγμα, για ένα σύνολο X με |X| = 2 έχουμε |\mathcal{P}(X)| = 2^2 = 4 και για ένα σύνολο Y με |Y| = 3 έχουμε |\mathcal{P}(Y)| = 2^3 = 8.

 = 2^n.
}}

## Δείτε επίσης
* Θεωρία συνόλων
* Τομή συνόλων
* Ένωση συνόλων

## Παραπομπές


Κατηγορία:Θεωρία συνόλων
Άλωση

Ο όρος «**άλωση**» (ή «άλωσις»), με ενεργητική ή παθητική σημασία που προέρχεται εκ του αρχαίου ελληνικού ρήματος «αλίσκομαι» (= «καταστρέφομαι»), σημαίνει, ειδικά, την πτώση πόλης στα χέρια του εχθρού, την κυρίευση, την εκπόρθηση της. Γενικά όμως, την κάθε κατάκτηση και σύλληψη.

Με κεφαλαίο το «Α», δηλαδή «**Άλωση**», σημαίνει για τους Έλληνες τις δύο πτώσεις της Κωνσταντινούπολης, την 13η Απριλίου 1204 από τους Φράγκους και την 29η Μαΐου 1453 από τους Οθωμανούς Τούρκους.

Η δεύτερη, που συμπίπτει και με το τέλος του 100ετούς πολέμου μεταξύ Γαλλίας και Αγγλίας, αποτελεί και το διαχωρισμό μεταξύ της Μεσαιωνικής περιόδου (Μεσαίωνας) και της Νεότερης Ιστορίας.

Στη δημοτική ποίηση και Λαογραφία η Άλωση της Κωνσταντινούπολης πέρασε, με τη φράση (ως) «Πάρσιμο της Πόλης» και έχει αφήσει στη συνείδηση του Ελληνικού λαού την απήχηση μεγάλου γεγονότος και με θεϊκή ακόμη προέλευση, με αποτέλεσμα να θεωρείται χρονολογικός σταθμός και ιστορική αφετηρία των δεινών αλλά και της αναγέννησης του Ελληνισμού.

Με τη στρατιωτική έννοια του όρου η «άλωση» φρουρίου ή οχυρού ή σε νεότερες μορφές επιχειρήσεων «Προεδρικών μεγάρων» (π.χ. Κύπρου, Γιουγκοσλαβίας, Ιράκ κ.ά.) ή Ανακτόρων (π.χ. Αιγύπτου,  Λιβύης, Ιράν κ.ά.) αποτελεί το τέρμα των επιθέσεων ή πολιορκίας και την ύστατη νικηφόρο φάση του αγώνα.

Ιδιαίτερα εξαίρεται, στην Ιστορία, η άλωση της Σημαίας και πολεμικού υλικού του αντιπάλου, ειδικότερα όταν γίνει ηρωική μάχη «εκ του συστάδην».

Τέτοιες αλώσεις έχει να επιδείξει πολλές η Ιστορία της Ελληνικής εθνεγερσίας ή όπως καθιερώθηκε να λέγεται η Ελληνική Επανάσταση του 1821, αλλά και οι τελευταίοι απελευθερωτικοί αγώνες του 1912-1913, όπως η χαρακτηριστική μάχη των Γιαννιτσών τον Οκτώβριο του 1912, αλλά και οι κατά σειρά γενόμενες στο πόλεμο του 40-41 στο αλβανικό μέτωπο.

Σήμερα η άλωση θεωρείται και κατατάσσεται στις πολύ δύσκολες πολεμικές επιχειρήσεις, λόγω των μέσων των αντιμαχομένων, αλλά και των διεθνών συνθηκών προστασίας αιχμαλώτων και αμάχων πληθυσμών με μόνο εφικτό αποτέλεσμα τον διασκορπισμό και τη διάλυση των ανθισταμένων.

Αλωση
Αλωση
Άλως

Με το όνομα **Άλως** (η), -παλιά δασύτονο-, γενική: της Άλω, πληθ: οι Άλω φέρονται τα ακόλουθα:

* Άλως (μετεωρολογία) : Μετεωρολογικό φαινόμενο.
* Άλως (φωτογραφία): Φωτογραφικό φαινόμενο.
* Άλως αιθουσαία: στην ακουστική.
* Άλως βλαστική: στη γενετική.
* γαλαξιακή άλως
* Άλως (θρησκευτική τέχνη): ο φωτοστέφανος γύρω από το κεφάλι στη θρησκευτική τέχνη.
* Άλως γαστρική: στη στομαχική χώρα.
* Άλως (ηθμοειδής) : στο νεφρό
* Άλως μαστού : του μαστού
* Άλως πλακουντοφόρος: στη Μαιευτική
* Άλως τριγωνιαία: στην Ανατομική και
* Άλως (Τριπτόλεμου), αρχαία τοποθεσία στην Ελευσίνα.
ISO 3166-2:GR

**ISO 3166-2:GR** είναι ένα πρότυπο του οργανισμού ISO που ορίζει γεωκώδικες. Είναι υποσύνολο του ISO 3166-2 που αφορά την Ελλάδα. 

Κάθε κωδικός αποτελείται από δύο μέρη: τον κωδικό ISO 3166-1 για την Ελλάδα (**GR**) και ένα διψήφιο αλφαριθμητικό υποκωδικό ενωμένα με παύλα. 

## Κωδικοί

## Δείτε επίσης
* Νομοί της Ελλάδας

Κατηγορία:Διοικητικές διαιρέσεις της Ελλάδας
Κατηγορία:Γεωκώδικες
Γαία

Το όνομα **Γαία** μπορεί να αναφέρεται:

* Στον Ευρωπαϊκό διαστημικό δορυφόρο, Γαία.
* Στην πρωταρχική θεότητα της ελληνικής μυθολογίας, Γαία.
* Στον όρο **Γαία** της οικολογίας που περιγράφει τη Γη σαν έναν, αδιαίρετο ζωντανό οργανισμό σύμφωνα με τη Θεωρία της Γαίας
* Στον όρο **Γαία** με την ίδια σημασία όπως στην οικολογία που υπάρχει σαν κεντρικό στοιχείο της πλοκής στα μυθιστορήματα Γαλαξιακή Αυτοκρατορία του Ισαάκ Ασίμωφ.
* Στις γαίες ως εδαφικά υλικά.
ISO 3166-1

Ο **ISO 3166-1** ως τμήμα των προτύπων του ISO 3166 παρέχει κώδικες για τα ονόματα των χωρών και των εξαρτώμενων περιοχών. Δημοσιεύθηκε αρχικά το 1974 από το Διεθνή Οργανισμό Προτυποποίησης και καθορίζει τρεις διαφορετικούς κώδικες για κάθε περιοχή:

* ISO 3166-1 alpha-2, ένα σύστημα δύο γραμμάτων με πολλές εφαρμογές, και κυριότερη τα top-level domains (ccTLD) για τις χώρες.
* ISO 3166-1 alpha-3, ένα σύστημα τριών γραμμάτων.
* ISO 3166-1 αριθμητικό, ένα τριψήφιο αριθμητικό σύστημα, είναι ίδιο με αυτό που καθορίζεται από το Στατιστικό Τμήμα των Ηνωμένων Εθνών.

Μια χώρα ή μια περιοχή παίρνει γενικά νέους κώδικες alpha εάν το όνομά της αλλάξει, ενώ ένας νέος αριθμητικός κώδικας συνδέεται με μια αλλαγή των ορίων. Μερικοί κώδικες σε κάθε σειρά είναι διατηρημένοι, για διάφορους λόγους· οι ξεπερασμένοι κώδικες μπορούν να κρατηθούν όπως διατηρούνται, τα σύνορα μπορεί να θεωρηθούν ότι πιθανώς θα αλλάξουν, και μερικά υπερπόντια εδάφη έχουν διατηρήσει δικούς τους κώδικες.

Ο ISO 3166-1 δεν είναι το μόνο πρότυπο για κώδικες χωρών. Η Διεθνής Ολυμπιακή Επιτροπή και η FIFA έχουν τους δικούς τους καταλόγους (δείτε τον κατάλογο κωδικών χωρών ΔΟΕ και τον κατάλογο κωδικών χωρών της FIFA) κωδικών τριών γραμμάτων, που αντιστοιχούν συνήθως στους alpha-3 κώδικες του ISO 3166-1.

## Κατάλογος κωδικών του ISO 3166-1

Ο ακόλουθος προορίζεται να είναι ένας πλήρης κατάλογος κωδικών του ISO 3166-1 ταξινομημένος κατά αλφαβητική σειρά με τα ονόματα χωρών (επίσημα σύντομα ονόματα στα ελληνικά). Ο πίνακας περιλαμβάνει τους επίσημους κώδικες μόνο. 

## Πηγές
Πληροφορίες για τους διατηρημένους κώδικες λήφθηκαν από το "*Reserved code elements under ISO 3166-1*" που δημοσιεύθηκε από τη γραμματεία του ISO/TC 46, ISO 3166 Maintenance Agency, 2001-02-13, διαθέσιμο κατόπιν αιτήσεως από τον ISO 3166 MA.

## Εξωτερικοί σύνδεσμοι
* ISO 3166/MA  – Διαχείριση του ISO 3166 στον Διεθνή Οργανισμό Τυποποίησης – περιέχει ενημερωμένους καταλόγους κωδικών δύο γραμμάτων. 
* Στατιστικό Τμήμα των Ηνωμένων Εθνών. – Πρότυπα Κωδικών Χωρών ή Περιοχών για Στατιστική Χρήση  – περιέχει κωδικούς τριών γραμμάτων και αριθμητικούς.
* CIA World Factbook – Αντιστοιχισμένος κατάλογος κωδικών  (δημόσιας κυριότητας)
* Κατάλογος κωδικών ISO 3166-1 με πληροφορίες για τις αλλαγές που έχουν γίνει
* Ένα αρχείο xml που περιέχει κωδικούς χωρών και ονόματα χωρών σε 7 γλώσσες. 
* Αρχείο CSV και ιστοσελίδα σε unicode, που περιέχει κωδικούς χωρών και ονόματα χωρών σε 30 γλώσσες (και ελληνικά).

:*Το άρθρο βασίστηκε στο αντίστοιχο άρθρο της αγγλικής βικιπαίδειας*

Κατηγορία:Γεωκώδικες
Κατηγορία:Πρότυπα ISO
Νηρέας (μυθολογία)

Στην ελληνική μυθολογία φέρεται ως πρωτότοκος γιος του Πόντου και της Γαίας (Ησίοδος) και κατ΄ άλλους του Ωκεανού και της Τηθύος. Συνήθης κατοικία του είναι ένα λαμπρό σπήλαιο, ή ένα φωτεινό ανάκτορο που βρίσκεται στα βάθη των Ωκεανών.

## Σύμφωνα με τη μυθολογία
Ο **Νηρέας** φέρεται ως θαλάσσια θεότητα προγενέστερη του θεού Ποσειδώνα. Οι αρχαίες ελληνικές παραδόσεις και σχεδόν όλοι οι αρχαίοι Έλληνες ποιητές και καλλιτέχνες παρουσιάζουν τον Νηρέα ως γέροντα μειλίχιο αγαθόν και αξιαγάπητο. Σύζυγός του ήταν η Ωκεανίδα Δωρίς με την οποία απέκτησε το πολυάριθμο γένος των Νηρηίδων τις ωραιότατες κόρες πενήντα σε αριθμό ή εκατό κατά νεώτερες παραδόσεις.

Ο Νηρέας είχε το χάρισμα της μαντικής, λέγεται ότι προείπε στον Πάρι όταν απήγαγε την Ελένη τον όλεθρο της πατρίδας του συνεπεία της κακής του πράξης. Όπως όλες οι θαλάσσιες θεότητες μπορούσαν να μεταμορφώνονται έτσι και ο Νηρέας μεταμορφωνόταν σε περίεργα και απίθανα σχήματα.

Ο Νηρέας ήταν επίσης εκείνος που έδειξε στον Ηρακλή παλεύοντας μ΄ αυτόν για να το επιτύχει το δρόμο προς τον κήπο με τα χρυσά μήλα των Εσπερίδων.

Συχνά ο Νηρέας ταυτίζεται με τον Γλαύκο.

Το όνομα Νηρεύς έχει σαφώς καθορισμένη έννοια και μας θυμίζει το νερό που κινείται. Ο Νηρέας αναφέρεται στον Όμηρο και στον Ησίοδο με τέτοιο τρόπο που είναι εύκολο να αντιληφθούμε τα χαρακτηριστικά του,τα οποία τα συνέλαβε ο ανθρώπινος νους από τις διάφορες μορφές της θάλασσας. Για παράδειγμα από τον λευκό αφρό στις κορυφές των κυμάτων φαντάστηκαν οι άνθρωποι τον Νηρέα γέροντα, καθώς και το λαϊκό του όνομα ήταν *γέρων άλιος*.

Οι ναυτικοί δεν φοβούνται τον Νηρέα διότι η δύναμη του είναι ευεργετική. Σύμφωνα πάντα με την Θεογονία ο Νηρέας είναι γέροντας και το ψέμα δεν τον αγγίζει, είναι μαλακός και του αξίζει μόνο εμπιστοσύνη καθώς μόνο δίκαιους στοχασμούς γεννάει ο νούς του. Φαίνεται εξ αυτού λοιπόν ότι το πρόσωπο του Νηρέα είναι η έκφαση μίας από τις όψεις της θάλασσας, της θάλασσας που είναι καλή για τον άνθρωπο, που δεν τον εξαπατά με ψεύτικες υποσχέσεις και η οποία του προσφέρεται για την ευδοκίμησή του.

Τα εκφραστικά ονόματα που αντλούμε από την Θεογονία για τις πενήντα Νηρηίδες, τις κόρες του γέροντα Νηρέα αναφέρονται ακριβώς στις διάφορες μορφές (κατάσταση θαλάσσης) και χάρες της θάλασσας. Υπενθυμίζουν τα ευεργετήματα της θάλασσας, τα πλούτη που δίνει στον άνθρωπο και την ευκολία που παρέχει στο εμπόριο.

## Δείτε επίσης
* Ο αστεροειδής **[[4660 Νηρεύς]]** (4660 Nereus), που ανακαλύφθηκε το 1982, πήρε το όνομά του από τη θεότητα αυτή

## Γενεαλογικό δένδρο
Ελληνικές θαλάσσιες θεότητες

## Παραπομπές


## Πηγές
* Νηρεύς, σελίδα 217, Τόμος ΙΣΤ, Νεώτερον Εγκυκλοπαιδικόν Λεξικόν "ΗΛΙΟΥ"
* Νηρεύς, σελίδα 149, Τόμος 45, Εγκυκλοπαίδεια Πάπυρος, Λαρούς,Μπριτάνικα, 1996
* "Νηρεύς",υποβρύχιο του Ελληνικού Στόλου. σελίδα 150, Τόμος 45, Εγκυκλοπαίδεια Πάπυρος, Λαρούς,Μπριτάνικα, 1996

Κατηγορία:Θαλάσσιες θεότητες της ελληνικής μυθολογίας
Σταθμός Νερατζιώτισσα

Ο **Σταθμός Νερατζιώτισσα** είναι κομβικό συγκρότημα δύο σταθμών που βρίσκεται στο Μαρούσι. Ο πρώτος σταθμός είναι σταθμός του Προαστιακού Σιδηροδρόμου, επί της γραμμής ΣΚΑ - Αεροδρόμιο και ο δεύτερος είναι σταθμός του μετρό της Αθήνας, επί της γραμμής 1, στη χιλιομετρική θέση 21+900 από τον σταθμό Πειραιά. Οφείλει την ονομασία του στον γειτονικό Ιερό Ναό της Παναγίας Νερατζιώτισσας. Προσφέρει στους επιβάτες δυνατότητα μετεπιβίβασης μεταξύ του μετρό της Αθήνας και του Προαστιακού Σιδηροδρόμου.

## Ιστορικό

Στα αρχικά σχέδια κατασκευής του σταθμού, προβλεπόταν η κάλυψή του από μεγάλο χωροδικτύωμα που σχεδίασε ο Ισπανός αρχιτέκτονας Σαντιάγο Καλατράβα. Το χωροδικτύωμα αυτό, θα είχε την ίδια τεχνοτροπία με το στέγαστρο του παρακείμενου Ολυμπιακού Σταδίου και τις άλλες παρεμβάσεις που ολοκλήρωσε ο ίδιος αρχιτέκτονας στον χώρο του Ολυμπιακού Αθλητικού Κέντρου Αθήνας το 2004. Τελικά επιλέχθηκε μια συμβατικότερη κατασκευή, λόγω προβλημάτων στατικότητας που βρέθηκε ότι εμφάνιζε το αρχικώς προτεινόμενο χωροδικτύωμα. Ο σταθμός εγκαινιάστηκε στις 6 Αυγούστου 2004.

Ο σταθμός Νερατζιώτισσα εμφάνιζε μάλλον χαμηλή επιβατική κίνηση την πρώτη περίοδο της λειτουργίας του, λόγω της χαμηλής πυκνότητας πληθυσμού στην περιοχή του. Η κίνησή του όμως αυξήθηκε σημαντικά από τα τέλη του 2005, όταν δίπλα στον σταθμό άνοιξε το εμπορικό κέντρο ''The Mall''.

## Περιγραφή
Ο σταθμός αποτελείται από τρία επίπεδα. Στη βάση του βρίσκονται οι αποβάθρες του προαστιακού, στη νησίδα της Αττικής Οδού. Διαθέτει κεντρική αποβάθρα και γραμμή εναπόθεσης αμαξοστοιχιών.

Στο κορυφαίο επίπεδο βρίσκονται οι αποβάθρες του μετρό, τα εκδοτήρια των εισιτηρίων και κάποια εμπορικά καταστήματα. Διαθέτει δύο πλευρικές αποβάθρες. Ο σταθμός συνδέεται, μέσω πεζογέφυρας, με το εμπορικό κέντρο *[[The Mall Athens]]*.

Το εκδοτήριο εισιτηρίων του Προαστιακού βρίσκεται στο μέσο τμήμα του Επιπέδου Ε1, δηλαδή ανάμεσα στην Αποβάθρα προς και στην οδό Νερατζιωτίσσης.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 7 λεωφορειακές γραμμές Ε14, Χ93, 410, 444, 500, 527 και η δημοτική συγκοινωνία Αμαρουσίου γραμμή Νερατζιώτισσα-Κηφισίας(Golden Hall)

## Δομή σταθμού

Νερατζιωτισσα
Νερατζιωτισσα
Νερατζιωτισσα
Νερατζιωτισσα
Κατηγορία:Μαρούσι
Σέρυλ Λη

Η **Σέρυλ Λη** (ή **Σέριλ Λη**, **Σέριλ Λι**, *Sheryl Lynn Lee*, 22 Απριλίου 1967) είναι Αμερικανίδα ηθοποιός. Έγινε γνωστή από το ρόλο της Λώρα Πάλμερ (Laura Palmer) που έπαιξε στη σειρά *[[Twin Peaks]]* (1990-1991) και στην ταινία *[[Ο Ύποπτος Κόσμος του Twin Peaks]]* (*Twin Peaks: Fire Walk with Me*, 1992), και από τους ρόλους που έπαιξε στις ταινίες *[[Vampires]]* (1998) και *[[Backbeat]]* (1993).

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Άλως πλακουντοφόρος

Στη Μαιευτική ως **Άλως πλακουντοφόρος** ονομάζεται η μετά την υστεροτοκία τραυματική επιφάνεια που απομένει μέσα στη κοιλότητα της μήτρας και επί της οποίας είναι προσκολλημένος ο  πλακούντας. 

Αυτή είναι διάσπαρτη από αγγειακά στόμια φραγμένα με θρόμβους αίματος αρκετά ανώμαλος και φέρεται να εξέχει λίγο της λοιπής επιφάνειας της μήτρας. Παραμένει δε περίπου εννέα ημέρες μετά την υστεροτοκία.

Κατηγορία:Μαιευτική
Άλως (ηθμοειδής)

**Άλως ηθμοειδής** του νεφρού, ονομάζεται το σύνολο των εκφορητικών τμημάτων 12-30 τα οποία και αντιστοιχούν στα ισάριθμα στόμια των ουροφόρων σωληνίσκων δια των οποίων εκχύνονται τα ούρα εντός των καλύκων και της πυέλου του νεφρού.

Αλως (ηθμοειδης)
Άλως (Τριπτόλεμου)

Η «**Άλως του Τριπτόλεμου**» ήταν αρχαία μεγάλη κυκλική  τοποθεσία στην Ελευσίνα, πιθανώς ο σιτοβολώνας της αρχαίας Ελευσίνας, εντός της οποίας υπήρχε πολύ μεγάλο αλώνι εκ του οποίου και έλαβε το όνομά της.

Στον ίδιο χώρο υπήρχε ιερός βωμός προς τιμή της θεάς Δήμητρας.

Κατηγορία:Ελευσίνα
Κατηγορία:Αρχαία ελληνικά ιερά
Άλως (μετεωρολογία)

μικρογραφία|280x280εσ|Άλως γύρω από τη Σελήνη.
Στη Μετεωρολογία **Άλως** ονομάζεται το οπτικό φαινόμενο που προκαλείται από τη διάθλαση του ηλιακού ή σεληνιακού φωτός πάνω στους παγοκρυστάλλους των νεφών. Συνεπώς απαντώνται δύο είδη άλω, οι ηλιακές και οι σεληνιακές. Επειδή βασική προϋπόθεση είναι η ύπαρξη παγοκρυστάλλων, τα νέφη που μπορούν να προκαλέσουν το φαινόμενο αυτό βρίσκονται σε ύψος πάνω από 6.000μ. Τέτοια νέφη είναι τα λεγόμενα ανώτερα ή θυσανοστρώματα (Cirrostratus). 

Με τον όρο «άλως» παρατηρούνται πολλά φαινόμενα ατελή, κύρια όμως εικόνα της άλω είναι εκείνη που παρατηρείται ως μέγας κύκλος σε απόσταση (ακτίνα) 22° από το κέντρο της πηγής (Ηλίου ή Σελήνης). Ο κύκλος έχει χρώμα λευκό, όταν όμως είναι έντονο το φαινόμενο το εσωτερικό είναι ερυθρό με διάφορες χρωματικές ζώνες (πορτοκαλί, κίτρινη και σπανίως πράσινη) προς το εσωτερικό. Πολύ σπάνια παρατηρείται και κυανή εξωτερική άλως. 

Το μέρος του Ουρανού που περικλείει η άλως είναι πάντα ασθενέστερα φωτιζόμενο σε σχέση με την υπόλοιπη έκταση. Στην περίπτωση της άλω των 46° οι παραπάνω χρωματισμοί είναι πολύ ασθενείς. Η άλως των 46° είναι περίπου 5 φορές ασθενέστερη από την πιο "συνηθισμένη" άλω των 22°. 

Ανάλογα όμως της θέσης του Ήλιου ή της Σελήνης, το φαινόμενο της άλω μπορεί να συνοδεύεται και με άλλα συναφή φαινόμενα όπως πυλώνες φωτός (ή στήλες), περιφερειακά ή εφαπτόμενα τόξα, περιζενιθιακό τόξο κ.ά.

Στη Μετεωρολογία η μεν "άλως η ηλιακή" συμβολίζεται με κύκλο στον οποίο φέρεται κάθετος και οριζόντια διάμετρος ως σταυρός, ενώ η "σεληνιακή άλως" με άνω ημικύκλιο με οριζόντια διάμετρο και κάθετη ακτίνα (δηλαδή το μισό του συμβόλου της ηλιακής).

Γενικά το φαινόμενο αυτό ανήκει στις «υφεσιακές» καταστάσεις δηλαδή όταν ακολουθεί βαρομετρική ύφεση, χωρίς αυτό όμως να αποτελεί και ασφαλές προγνωστικό κριτήριο καιρού, παρότι συνήθως το ακολουθούν θύελλες. 

Στα γεωγραφικά πλάτη όπως της Ελλάδας, περίπου 35° - 41° το φαινόμενο είναι από τα πλέον συνηθισμένα, κυρίως την Άνοιξη και το Φθινόπωρο.

## Εξωτερικοί σύνδεσμοι
* 

Αλως
Κατηγορία:Μετεωρολογικά φαινόμενα
NetBSD

Το **NetBSD** είναι ένα ελεύθερο, ασφαλές και ιδιαίτερα μεταφέρσιμο λειτουργικό σύστημα ανοικτού κώδικα παρόμοιο του UNIX. Χρησιμοποιείται συχνά σε ενσωματωμένα συστήματα και ως σημείο έναρξης για την μεταφορά άλλων λειτουργικών συστημάτων σε νέες αρχιτεκτονικές υπολογιστή. Είναι διαθέσιμο για πολλές πλατφόρμες, από εξηντατετράμπιτες μηχανές Opteron, υπολογιστικά συστήματα γραφείου και φορητές ή ενσωματωμένες συσκευές. Ο καθαρός σχεδιασμός και τα προηγμένα χαρακτηριστικά γνωρίσματά του το καθιστούν άριστο και σε περιβάλλοντα παραγωγής και έρευνας, ενώ ο χρήστης έχει πλήρη πρόσβαση στον πηγαίο κώδικα. Πολλές εφαρμογές είναι εύκολα διαθέσιμες μέσω του pkgsrc, τη συλλογή πακέτων του NetBSD.

Η ανάπτυξη του NetBSD βασίζεται στη διεθνή συνεργασία μιας μεγάλης ομάδας ανθρώπων που έχει ως κύριο στόχο την δημιουργία ενός λειτουργικού συστήματος το οποίο είναι εξαιρετικά φορητό με την έννοια της εύκολης μεταφερσιμότητας μεταξύ διαφορετικών πλατφόρμων υλικού. Το NetBSD είναι επίσης ιδιαίτερα διαλειτουργικό καθώς υποστηρίζει τυποποιημένα πρωτόκολλα και εξομοίωση εκτελέσιμων αρχείων από άλλα λειτουργικά συστήματα.

## Βιβλιογραφία
**[http://www.awprofessional.com/title/0201549794 The Design and Implementation of the 4.4 BSD Operating System] * by Marshal Kirk McKusick, Keith Bostic, Michael J. Karels, John S. Quarterman. ISBN 0-201-54979-4.
**[http://www.awprofessional.com/titles/0201799405 Code Reading: The Open Source Perspective] * by Diomidis Spinellis. ISBN 0-201-79940-5. 
**[http://www.wayner.org/books/ffa/ Free for All, How Linux and the Free Software Movement Undercut the High-Tech Titans] * by Peter Wayner. ISBN 0-06-662050-3.
**[http://www.oreilly.com/catalog/opensources/book/toc.html Open Sources: Voices from the Open Source Revolution]* Edited by Chris DiBona, Sam Ockman, Mark Stone. ISBN 1-56592-582-3.

## Εξωτερικοί σύνδεσμοι

* NetBSD Project Home Page 
* The NetBSD Packages Collection 
* NetBSD Wiki
* NetBSD LiveCD 

Κατηγορία:BSD
Κατηγορία:Ελεύθερο_λογισμικό
Ανανέωση πλοίων

Η **ανανέωση πλοίων** (αγγλ. *renewal of ships*) ή **ανανέωση στόλου** αφορά την αντικατάσταση παλιών πλοίων, δηλαδή μεγάλης ηλικίας από καινούργια λεγόμενα νεότευκτα ή μικρότερης ηλικίας. 

Όταν πρόκειται για πλοία ενός πλοιοκτήτη ή πλοιοκτήτριας εταιρείας για να προσδιορισθεί η ανανέωση λαμβάνεται υπ΄ όψη ο μέσος όρος της ηλικίας των υπ΄ αυτού πλοίων και υπολογίζεται με τον νεότερο μέσο όρο της ηλικίας των πλοίων του, εάν βεβαίως έχει βελτιωθεί αυτός. Εξυπακούεται όμως ότι κάθε νέα απόκτηση νεότερου πλοίου βελτιώνει την εικόνα ενώ κάθε πώληση ή διάλυση υπερήλικου πλοίου  η βελτίωση είναι γρηγορότερη. Έτσι αν ο μέσος όρος ελαττώνεται (κατεβαίνει), τότε  διαπιστώνεται βελτίωση, δηλαδή ανανέωση. 

Το ίδιο ακριβώς γίνεται προκειμένου να εκτιμηθεί ο βαθμός ανανέωσης εμπορικών στόλων των Χωρών ή και συνασπισμού αυτών λαμβάνοντας πάντα υπόψη το μέσο όρο της ηλικίας του στόλου. Με αυτό το κριτήριο γίνονται, κατ΄ έτος, συγκρίσεις των εμπορικών στόλων των χωρών οπότε και εξάγονται σαφή συμπεράσματα.

Ο Ελληνικός εμπορικός στόλος από τη δεκαετία του 1970 συνεχώς βελτιώνει τη θέση του στο θέμα αυτό και σήμερα, ειδικά στα πλοία της ακτοπλοΐας, κατέχει περίοπτη θέση στο παγκόσμιο ναυτιλιακό χώρο οποίος δεν παύει να παρακολουθεί με ιδιαίτερο ενδιαφέρον το αντικείμενο αυτό.

Η ανανέωση των πολεμικών πλοίων  καθίσταται εκ των πραγμάτων αναγκαία ακολουθώντας τις ναυπηγικές και εξοπλιστικές τεχνολογικές εξελίξεις και ως εκ τούτου θεωρείται ιδιαίτερα επιβεβλημένη.

Ανανεωση πλοι
Ανδρέας Κατσούλας

Ο **Ανδρέας Κατσούλας** (αγγλικά: *Andreas Katsulas*, Σαιντ Λούις, Μισσούρι, 18 Μαΐου 1946 - Λος Άντζελες, Καλιφόρνια, 13 Φεβρουαρίου 2006) ήταν Αμερικανός ηθοποιός του κινηματογράφου και της τηλεόρασης, ελληνικής καταγωγής. Έγινε πολύ γνωστός από την τηλεοπτική σειρά *Babylon 5*.

Πριν από την τηλεοπτική του καριέρα ο Κατσούλας αφοσιώθηκε στο θέατρο και σπούδασε υποκριτική στο Πανεπιστήμιο της Ιντιάνας. Από το 1971 μέχρι το 1986 εργάστηκε για τον μεγάλο Άγγλο σκηνοθέτη Πίτερ Μπρουκ.

Έγινε γνωστός από την κινηματογραφική ταινία *[[Ο φυγάς (ταινία)|Ο φυγάς]]* *(The Fugitive, 1993)*, όπου υποδυόταν τον κακοποιό Σάικς. Τον γνωστότερο ρόλο του έπαιξε όμως στην σειρά επιστημονικής φαντασίας *Babylon 5*, όπου έπαιξε τον πρέσβη των Ναρν, Τζι Καρ *(G'Kar)*. Είχε πολυάριθμους ρόλους και σε άλλες σειρές όπως π.χ. στην σειρά *[[Σταρ Τρεκ#Τηλεοπτική σειρά|Star Trek: The Next Generation]]*, όπου υποδυόταν τον Commander Τόμαλακ των Ρομυλιανών. Επίσης έπαιξε και στη σειρά *NYPD Blue*.

Ο Ανδρέας Κατσούλας πέθανε από καρκίνο του πνεύμονα σε ηλικία 59 ετών.

## Φιλμογραφία

## Παραπομπές


## Εξωτερικοί σύνδεσμοι
* Επίσημη ιστοσελίδα του Ανδρέα Κατσούλα (αγγλ.)

Κατηγορία:Αμερικανοί ελληνικής καταγωγής
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Αέτιος ο Αντιοχεύς

Ο **Αέτιος** από την Αντιόχεια της Συρίας υπήρξε φιλόσοφος περιπατητικός (δηλαδή οπαδός των θεωριών του Αριστοτέλη δοξογράφος και επίσης αστρονόμος, μετεωρολόγος και φυσικός του 1ου ή 2ου αιώνα μ.Χ. 

Προπαντός υπήρξε αξιόλογος διότι ασχολήθηκε με τη συστηματική καταγραφή φιλοσοφικών και επιστημονικών θεωριών των προγενεστέρων του. Το σπουδαιότερο των συγγραμμάτων του έφερε το τίτλο «*Περί των αρεσκόντων τοις φιλοσόφοις φυσικών δογμάτων ξυναγωγή*» ή άλλως «*Συναγωγή περί αρεσκόντων*» τμήματα του οποίου βρέθηκαν εγκατεσπαρμένα  σε  διάφορους μεταγενέστερούς του (Στοβαίος, Νεμέσιος κλπ). τα οποία κατάφερε και συνέλεξε ο Ντιλς που συναρμολόγησε και αποκατέστησε το μέχρι σήμερα απολεσθέν πρωτότυπο.
Το πλέον αξιόλογο που ήλθε στο φως μετά από αυτή τη προσπάθεια αποκατάστασης του έργου του Αέτιου είναι η από αυτόν διασωθείσα πληροφορία ότι ο Αναξίμανδρος υπήρξε ο μακρινός πρόδρομος της δαρβίνειας θεωρίας περί της εξελίξεως των πρωτογόνων οργανισμών και της γενέσεως των ειδών. 

Γενικά όμως ο ίδιος ασχολήθηκε με την ιστορία των φυσικών επιστημών έχοντας ως πρότυπο ανάλογο σύγγραμμα του Θεόφραστου καθώς και εκείνες τις φυσικές φιλοσοφίες των Θαλή, Πυθαγόρα και Ποσειδωνίου. Το έργο του κρίθηκε πολύτιμη πηγή διότι περιέχει αποσπάσματα έργων που έχουν χαθεί.

Τον Αέτιο τον φιλόσοφο αναφέρουν οι Στοβαίος, Ψευδοπλούταρχος, Πλίνιος, Θεοδώρητος και Πορφύριος.

## Σημειώσεις παραπομπές

## Πηγές
* Θεοδώρητος, *Ελληνικών παθήσεων θεραπεία* II 95, IV-31, V-16.
* Πορφύριος, *Ιστορία της Φιλοσοφίας*
* Στοβαίος, *Εκλογαί* (Μυριόβιβλος Φωτίου) Wachsmuth-Leipzig 1884.
* Ψευδοπλούταρχος, Περί των αρεσκόντων φιλοσόφοις φυσικοίς δογμάτων –Επιτομή I-3, 17.
* Gercke, *Paulys R.E.* τόμ. 1-1, σ. 703 Έκδοση Metzler- Stuttgart 1894.
* Gigon O, *Lexicon der alten Welt* σ. 58 Έκδοση Artemis, Zurich - Stuttgart 1965.
* Κ. Γεωγρακόπουλος, *Έλληνες Θετικοί*, Έκδοση Γεωργιάδη σ.31 1995.

## Εξωτερικοί σύνδεσμοι
* John Burnet's Early Greek Philosophy: Section B: Note on the Sources
* «Doxography of Ancient Philosophy», entry by Jaap Mansfeld in the *[[Εγκυκλοπαίδεια Φιλοσοφίας του Στάνφορντ|Stanford Encyclopedia of Philosophy]]*
* Complete text of the *Placita*: Greek and French, English and French

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες μετεωρολόγοι
Κατηγορία:Αρχαίοι Έλληνες φυσικοί
Κατηγορία:Περιπατητικοί φιλόσοφοι
Πεπερασμένο σώμα

Στα μαθηματικά, ένα σώμα καλείται **πεπερασμένο** αν το πλήθος των στοιχείων του είναι πεπερασμένο. Ένα **πεπερασμένο σώμα** λέγεται αλλιώς και ***σώμα Γκαλουά*** προς τιμήν του Γάλλου μαθηματικού Γκαλουά. Τα πεπερασμένα σώματα είναι σημαντικά στην Θεωρία αριθμών, την Αλγεβρική γεωμετρία, την Κρυπτογραφία και τη Θεωρία κωδικοποίησης.

## Κατηγοριοποίηση
Τα πεπερασμένα σώματα έχουν μελετηθεί πλήρως και κατηγοριοποιούνται ως εξής:
:

* Κάθε πεπερασμένο σώμα έχει *p**n* στοιχεία, όπου *p* πρώτος αριθμός *n* ≥ 1 ακέραιος. (Το *p* ονομάζεται *χαρακτηριστική* του σώματος.)
* Για κάθε πρώτο *p* και κάθε ακέραιο *n* ≥ 1, υπάρχει ένα πεπερασμένο σώμα με *p**n* στοιχεία.
* Όλα τα σώματα με *p**n* στοιχεία είναι ισόμορφα μεταξύ τους. Μπορούμε να ταυτίσουμε όλα τα σώματα με τον ίδιο αριθμό στοιχείων. Συμβολισμός: **GF**(*p**n*). όπου τα γράμματα "GF" προέρχονται από το αγγλικό "Galois field" (σώμα Γκαλουά).

## Παραδείγματα

Παρακάτω δίνεται ο πίνακας Κέιλι μερικών παραδειγμάτων πεπερασμένων σωμάτων:

**GF**(2):

  + | 0 1        · | 0 1
  --+----        --+----
  0 | 0 1        0 | 0 0
  1 | 1 0        1 | 0 1

**GF**(3):

  + | 0 1 2       · | 0 1 2
  --+------       --+------
  0 | 0 1 2       0 | 0 0 0
  1 | 1 2 0       1 | 0 1 2
  2 | 2 0 1       2 | 0 2 1

**GF**(4):

  + | 0 1 A B       · | 0 1 A B
  --+--------       --+--------
  0 | 0 1 A B       0 | 0 0 0 0
  1 | 1 0 B A       1 | 0 1 A B
  A | A B 0 1       A | 0 A B 1
  B | B A 1 0       B | 0 B 1 A

## Παραπομπές


Κατηγορία:Θεωρία σωμάτων
Κατηγορία:Αλγεβρική θεωρία αριθμών
Ελλειπτική καμπύλη

**Ελλειπτική καμπύλη** ονομάζουμε μια καμπύλη E πάνω από ένα σώμα \mathbb{F} η οποία δίνεται από την εξίσωση:

Y^2+a_1XY+a_3Y=a_0X^3+a_2X^2+a_4X+a_6,\mbox{ } a_i \in \mathbb{F}.

Κάθε ελλειπτική καμπύλη σε σώμα με χαρακτηριστική διάφορη του 2 ή του 3 μπορεί να αναχθεί με κατάλληλα αλλαγή μεταβλητών στην μορφή:
\,Y^2=X^3+aX+b,\quad a,b \in \mathbb{F}.

## Παραδείγματα
Αρχείο:ECexamples01.png

## Άθροιση σημείων
right
Θεωρώντας ως πράξη την πρόσθεση + και συμπεριλαμβάνοντας το σημείο στο άπειρο 0, ως ουδέτερο στοιχείο, τα σημεία της ελλειπτικής καμπύλης αποτελούν μια αβελιανή ομάδα.

Έστω δύο σημεία της καμπύλης P, Q. Φέρουμε την εύθεία που διέρχεται από αυτά και βρίσκουμε το τρίτο σημείο R που η ευθεία αυτή τέμνει την ελλειπτική καμπύλη. Ο Φραγκίσκος Αλέξανδρος Σαργολόγος πρότεινε την ακολουθία Φιμπονάτσι ως ελλειπτική συνέχεια. 
Το άθροισμα των P, Q ορίζεται ως το συμμετρικό του R ως προς τον άξονα X.
Το σημείο αυτό ορίζεται και ως το αντίστροφο του R και συμβολίζεται με -R.
Δηλαδή ισχύει: P+Q=-R.

Αν η ευθεία που διέρχεται από δύο σημεία δεν τέμνει την ελλειπτική καμπύλη σε τρίτο, τότε το άθροισμά τους είναι το 0.

## Εξωτερικοί σύνδεσμοι
* 

Κατηγορία:Αλγεβρική γεωμετρία
Κατηγορία:Θεωρία αριθμών
Κατηγορία:Αλγεβρικές καμπύλες
Δακτύλιος

Η λέξη **δακτύλιος** μπορεί να αναφέρεται στις εξής έννοιες:

## Στα μαθηματικά
* Δακτύλιος (γεωμετρία), δισδιάστατο γεωμετρικό σχήμα, το σύνορο του χώρου που βρίσκεται μεταξύ δύο ομόκεντρων συνεπίπεδων κύκλων.
* Δακτύλιος (άλγεβρα), μια αλγεβρική δομή.
* Αντιμεταθετικός δακτύλιος, μια εξειδίκευση της πιο πάνω δομής, με την αντιμεταθετική ιδιότητα.
* Δακτύλιος ακεραίων, ένας δακτύλιος με μέλη ακεραίους που αποτελεί υποδακτύλιο του \mathbb{C}.

## Στη συγκοινωνιολογία
* Δακτύλιος Αθηνών, ρυθμιστικό μέτρο για την μείωση της κυκλοφορίας και των εκπομπων ρύπων στην πόλη των Αθηνών.

## Στη γεωγραφία
* Χρυσός Δακτύλιος της Ρωσίας, μια σειρά περιηγητικών διαδρομών, που περνούν από παλιές ρωσικές πόλεις.

## Στην ιατρική
*Γαστρικός δακτύλιος, συσκευή που τοποθετείται χειρουργικά για την απώλεια βάρους.
Σώμα

Ο όρος **σώμα** μπορεί να αναφέρεται στις εξής έννοιες:

*Σώμα (άλγεβρα), όρος της Άλγεβρας.
*Σώμα (φυσική), κάθε υλικό αντικείμενο.
*Σώμα (βιολογία), το σώμα ενός ζωντανού οργανισμού
*Σώμα (στρατός), στρατιωτικός σχηματισμός περίπου 30.000 ανδρών
*Σώμα (οργανισμός), σύνολο προσώπων συγκεκριμένης οργάνωσης ή τάξης
*Σώμα (μεταφυσική), το ανθρώπινο σώμα ως αντικείμενο της μεταφυσικής

## Δείτε επίσης
*Σώμα κειμένων
Νταγκεροτυπία

[thumb|right|400px|''L’Atelier de l'artiste''. Πρώιμη νταγκεροτυπία του Daguerre κατασκευασμένη το [1837.]]
Η **νταγκεροτυπία** ή **δαγκεροτυπία** (Daguerreotype, η λέξη προέρχεται από τα Γαλλικά: daguerréotype) υπήρξε η πρώτη πρακτική και εμπορική φωτογραφική διαδικασία και παρουσιάστηκε επίσημα από τον Γάλλο εφευρέτη Λουί Νταγκέρ (Louis Daguerre) το 1839. Η παραγωγή της ήταν εξέλιξη της ηλιογραφίας, εφεύρεσης του συνεργάτη του Daguerre, Ζοζέφ Νιέπς (Joseph Nicéphore Niépce).

Η διαδικασία παραγωγής νταγκεροτυπίας ξεκινά με την παράθεση των χάλκινων πλακών σε ιώδιο, όπου μέσω των αναθυμιάσεων διαμορφώνεται φωτοευαίσθητο ιωδίδιο του αργύρου. Οι πλάκες πρέπει να χρησιμοποιηθούν εντός μίας ώρας. Ακολούθως εκτίθενται από 10 έως 20 λεπτά στο φως, ανάλογα με τη διαθέσιμη φωτεινότητα. Η εμφάνιση της εικόνας επιτυγχάνεται με την έκθεση της πλάκας σε υδράργυρο, θερμαινόμενο σε 75° C. Αυτό αναγκάζει τον υδράργυρο να συγχωνευτεί με το ασήμι. 
Έπειτα η εικόνα βυθίζεται σε θερμό διάλυμα κοινού άλατος και τελικά ξεπλένεται με καυτό αποσταγμένο νερό.

Οι νταγκεροτυπίες δεν μπορούσαν να αναπαραχθούν σε αντίγραφα και οι επιφάνειες τους ήταν εξαιρετικά λεπτές, με συνέπεια για να μην καταστραφούν να καλύπτονται συχνά με γυαλί. Η εικόνα που παραγόταν εμφάνιζε το πρότυπο σε αντεστραμμένη όψη, ανάλογη με την κατοπτρική αναπαράσταση. Επιπλέον οι χημικές ουσίες που χρησιμοποιούνταν ήταν ιδιαίτερα τοξικές.

## Εξωτερικοί σύνδεσμοι
* 
* 

Κατηγορία:Φωτογραφία
Λένινγκραντ (αποσαφήνιση)

Η ονομασία Λένινγκραντ μπορεί να αναφέρεται:

* στην πόλη Αγία Πετρούπολη της ΒΔ Ρωσίας, η οποία ονομαζόταν Λένινγκραντ μεταξύ 1924 - 1991.
* στο Όμπλαστ Λένινγκραντ, το ΒΔ άκρο της Ρωσικής Ομοσπονδίας.

## Παρεμφερή άρθρα
* Πολιορκία του Λένινγκραντ
Μιχαήλ Γλυκάς

Ο **Μιχαήλ Γλυκάς** ήταν βυζαντινός ποιητής και χρονογράφος. Έζησε τον 12ο αιώνα και έγραψε στη λαϊκή γλώσσα της εποχής του.
## Βιογραφία
Καταγόταν από την Κέρκυρα αλλά έζησε στην Κωνσταντινούπολη στα χρόνια του αυτοκράτορα Μανουήλ Α' Κομνηνού (1143-1180). Ήταν λόγιος, ποιητής, θεολόγος και χρονογράφος.

Αναφέρεται ότι κλείστηκε στη φυλακή, εξαιτίας μιας συκοφαντίας από κάποιον γείτονά του και έγραψε από την φυλακή δύο επιστολές (που μαζί και οι δύο συγκροτούν ένα ενιαίο ποίημα) προς τον αυτοκράτορα, παρακαλώντας τον να τον ελευθερώσει. Ο αυτοκράτορας όμως οργίστηκε εναντίον του και διέταξε να τον τυφλώσουν, ποινή που μάλλον δεν εκτελέστηκε.

## Συγγράμματα
Έγραψε θεολογικά έργα και μια συλλογή παροιμιών. Το πιο γνωστό έργο του είναι η *Βίβλος χρονική*, μια χρονογραφία από την δημιουργία του κόσμου μέχρι το 1118.

Στη *Βίβλο χρονική* χρησιμοποιεί παλιότερους χρονογράφους και ιστοριογράφους (Σκυλίτζη, Κεδρηνό, Ψελλό, Ζωναρά) και δεν έχει αυστηρή ιστορική μέθοδο. Το έργο έχει παραινετικό χαρακτήρα και περιέχει πολλές διηγήσεις από την φυσική ιστορία, θεολογικές παρεμβολές κλπ.

Η γλώσσα του έχει πολλά λαϊκά στοιχεία, αλλά δεν είναι ακριβώς η λαϊκή γλώσσα της εποχής του. Θεωρείται ότι είναι πιο κοντά στην λεγόμενη φιλολογική κοινή. 
## Πηγές
* Αγνή Βασιλικοπούλου-Ιωαννίδου, *Η Βυζαντινή Ιστοριογραφία (324-1204) Σύντομη επισκόπηση*, Αθήνα

## Αναφορές


Γλυκάς
Κατηγορία:Ορθόδοξοι λόγιοι
Κατηγορία:Βυζαντινοί του 12ου αιώνα
Καιρός

Με τον γενικό όρο **καιρός** εννοείται η κατάσταση της ατμόσφαιρας της Γης σε συγκεκριμένο τόπο και χρόνο από την άποψη της θερμοκρασίας, της πίεσης της υγρασίας και του υφισταμένου ανέμου (ένταση και διεύθυνση), με ότι άλλο φαινόμενο συνοδεύει αυτά, τόσο στην ξηρά, όσο και στη θάλασσα ή στον υπερκείμενο αέρα του ίδιου πάντα τόπου. Η επιστήμη που εξετάζει τον καιρό είναι η Μετεωρολογία. Συνεπώς θα μπορούσε να ορισθεί ότι καιρός είναι το σύνολο των μετεωρολογικών παραμέτρων σε μία συγκεκριμένη τοποθεσία και κατά μία συγκεκριμένη 
χρονική στιγμή.

## Μηχανές καιρού
Οι "μηχανές" που παράγουν τις διάφορες ατμοσφαιρικές καταστάσεις ανά τον κόσμο είναι πρωταρχικά:
# ο Ήλιος, ως πηγή ενέργειας που θερμαίνει βασικά την ατμόσφαιρα, αλλά και τις υγρές και στερεές μάζες στην επιφάνεια της Γης,
# η Γη, με τις κινήσεις της, πέριξ του άξονά της και του Ηλίου και 
# η Ατμόσφαιρα που ως αέρινο κάλυμμα  περιβάλλει τη Γη.

Οι τρεις αυτές οντότητες συγκροτούν ένα "θερμικό σύστημα". Όλα τα συναφή φαινόμενα, λεγόμενα και "καιρικά φαινόμενα" (άνεμος, βροχή, χιονόπτωση, καταιγίδα, τυφώνας, σίφωνας κ.λπ.) συμβαίνουν στην ατμόσφαιρα, και πιο συγκεκριμένα στο χαμηλότερο τμήμα της, την Τροπόσφαιρα. Τα φαινόμενα αυτά επιδρούν στην επιφάνεια της Γης και κατά συνέπεια στις ανθρώπινες δραστηριότητες όπως στη γεωργία, την κτηνοτροφία, την αλιεία, αλλά και σε πλείστες άλλες παραγωγικές δραστηριότητες, τη ναυσιπλοΐα, τα ταξίδια, τη κατασκευή έργων κ.α. εξ ου και οι χαρακτηρισμοί "καλοκαιρία" και "κακοκαιρία". Για τον λόγο αυτό, η μελέτη και η πρόγνωσή τους έχει τεράστιο οικονομικό και κοινωνικό ενδιαφέρον, γεγονός που και οδήγησε στην ανάπτυξη του κλάδου της Μετεωρολογίας. 
 
Για να γίνει περισσότερο αντιληπτός ο μηχανισμός της δημιουργίας του καιρού, δηλαδή του θερμικού συστήματος Ήλιος - Γη - Ατμόσφαιρα, θα πρέπει να έχουν γίνει προηγουμένως κατανοητές οι φυσικές ιδιότητες και τα χαρακτηριστικά γνωρίσματα των παραπάνω συντελεστών. Όπως επίσης και ο ρόλος της Γης και της ατμόσφαιράς της, τόσο στη δημιουργία, όσο και στην εξέλιξη των καιρικών φαινομένων, των καλουμένων και μετεωρολογικών φαινομένων.

## Πηγές

* Γ. Ι. Μακρή, Δ/ντή Μετ/κού Ινστ/του Αθήνας, "Ο Καιρός" Αθήναι 1990. σ.69-70

Κατηγορία:Μετεωρολογία
Θερμοκρασία σώματος

μικρογραφία|Φωτογκραβούρα ενός γιατρού να ακουμπάει το προσκέφαλο ενός παιδιού σε προσπάθεια του να το θερμομετρήσει - νιώσει την θερμοκρασία του άμα είναι φυσιολογική ή ζεστή και αποφανθεί άμα είναι υγιές ή άρρωστο το παιδί.
Η **θερμοκρασία σώματος** είναι η θερμοκρασία που έχει φυσιολογικά το σώμα ενός έμβιου όντος.

## Μέτρηση και φυσιολογικές τιμές
Φυσιολογικά, η θερμοκρασία του σώματος διατηρείται μεν μέσα σε σχετικά στενά όρια με τη βοήθεια θερμορρυθμιστικών μηχανισμών, αλλά, όπως συμβαίνει και με άλλες φυσιολογικές λειτουργίες, παρουσιάζει ημερήσιο ρυθμό, με χαμηλότερες τιμές τις πρωινές και υψηλότερες τις εσπερινές ώρες. Η μέτρηση της γίνεται με ειδικά όργανα, τα θερμόμετρα σώματος, που είναι μεγιστοβάθμια.

Η κεντρική θερμοκρασία του σώματος μετρείται από τους φυσιολόγους στο αίμα του δεξιού καρδιακού κόλπου και για τον άνθρωπο έχει φυσιολογική τιμή περίπου 37 βαθμούς Celsius (Κελσίου) oC, με ημερήσια διακύμανση που δεν υπερβαίνει τους 0,6 oC. Οι κλινικοί γιατροί, με τον όρο κεντρική θερμοκρασία εννοούν τη θερμοκρασία στο ορθό που κυμαίνεται φυσιολογικά από 36,1 oC, νωρίς το πρωί, μέχρι 37,4 oC, αργά το απόγευμα. Στη στοματική κοιλότητα η θερμοκρασία διατηρείται σε λίγο χαμηλότερα επίπεδα απ' όσο η θερμοκρασία στο ορθό και κυμαίνεται από 35,9 oC μέχρι 37,2 oC. Τέλος, η θερμοκρασία στη μασχάλη κυμαίνεται φυσιολογικά μεταξύ 35,7 oC και 37 oC.

Εκτός από τον ημερήσιο ρυθμό και άλλοι παράγοντες συνδεόμενοι με την καθημερινή δραστηριότητα, όπως η μυϊκή άσκηση, η υψηλή θερμοκρασία του περιβάλλοντος, ένα πλούσιο γεύμα ή ένα πολύ θερμό λουτρό, είναι δυνατόν να προκαλέσουν μικρές (κατά 0,3-0,6 oC) αυξήσεις της φυσιολογικής θερμοκρασίες. Επιπλέον, στις γυναίκες η θερμοκρασία του σώματος είναι χαμηλότερη κατά τις πρώτες 14 ημέρες του κύκλου και διατηρείται σε υψηλότερα επίπεδα (κατά 0,2-0,4 oC) μέχρι το τέλος του. Στα δε νεογνά, η θερμοκρασία επιφανείας σώματος κυμαίνεται μεταξύ 36.4 ºC και 37.4 ºC.

## Παρεκκλίσεις από το φυσιολογικό
Παρεκκλίσεις από τη φυσιολογική θερμοκρασία σώματος, προκύπτουν στις ακόλουθες περιπτώσεις:
* Πυρετός και υπερθερμία
* Υποθερμία
* Θερμοπληξία
*Υπερπυρεξία

## Βιβλιογραφία
* Μουντοκαλάκη Θ., "Διαφορική διάγνωση", επιστημονικές εκδόσεις Παρισιάνου Α.Ε., τρίτη έκδοση, Αθήνα 2002.
* Davidson's "*Παθολογία*", ιατρικές εκδόσεις Π.Χ.Πασχαλίδης, 19η έκδοση, 2005.

Κατηγορία:Θερμοκρασία
Κατηγορία:Φυσιολογία ζώων
Γεώργιος Κεδρηνός

Ο **Γεώργιος Κεδρηνός** ήταν βυζαντινός χρονογράφος. Έζησε στο τέλος του 11ου και στις αρχές του 12ου αιώνα.
## Βιογραφία
Δεν είναι τίποτα γνωστό σχετικά με την καταγωγή του και την ζωή του, παρά μόνο ότι ήταν μοναχός.

## Συγγράμματα
Έγραψε το έργο *Σύνοψη Ιστοριών*, μια χρονογραφία από την δημιουργία του κόσμου μέχρι την αρχή της βασιλείας του αυτοκράτορα Ισαάκιου Κομνηνού το 1057. Στη *Σύνοψη Ιστοριών* κάνει μια συρραφή των έργων παλιότερων χρονογράφων και ιστοριογράφων (Ψευδοσυμεών, Θεοφάνη, Γεώργιου Μοναχού, Κωνσταντίνου του Ρόδιου). Για τα γεγονότα μεταξύ 811-1057 αντιγράφει πιστά τον Σκυλίτζη.

## Βιβλιογραφία
* Αγνή Βασιλικοπούλου-Ιωαννίδου, *Η Βυζαντινή Ιστοριογραφία (324-1204) Σύντομη επισκόπηση*, Αθήνα

## Εξωτερικοί σύνδεσμοι
* Migne Patrologia Graeca

Κατηγορία:Βυζαντινοί χρονογράφοι
Κατηγορία:Βυζαντινοί του 11ου αιώνα
Σταθμός Ηράκλειο (Μετρό Αθήνας)

Ο **Σταθμός Ηράκλειο** του μετρό της Αθήνας είναι σταθμός της γραμμής 1, στη χιλιομετρική θέση 19,246 από τον σταθμό Πειραιά. Πήρε το όνομά του από το Δήμο Ηρακλείου, τον οποίο εξυπηρετεί. Εγκαινιάστηκε στις 4 Μαρτίου 1957 και η σημερινή του μορφή ανάγεται στο 2004, όταν και ανακαινίστηκαν (σταδιακά, το 2003 - 2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας. Διαθέτει δύο πλευρικές αποβάθρες και γραμμή εναπόθεσης αμαξοστοιχιών. Ο σταθμός Ηρακλείου υπήρξε από τα εγκαίνιά του μέχρι την επέκταση του δικτύου προς την Κηφισιά, στις 10 Αυγούστου 1957, ο προς βορράν τερματικός σταθμός της γραμμής.

Ο σταθμός Ηρακλείου αντικατέστησε τον παλαιό Σιδηροδρομικό Σταθμό Ηρακλείου των Σιδηροδρόμων Αττικής. Κατασκευάστηκε σε χώρο του παλαιού σταθμού και για μικρή χρονική περίοδο το 1957 προσέφερε στους επιβάτες δυνατότητα μετεπιβίβασης μεταξύ της γραμμής των ΕΗΣ και της σιδηροδρομικής γραμμής Λαυρίου - Αγίων Αναργύρων, μέχρι το κλείσιμο της τελευταίας αργότερα το ίδιο έτος. Βρίσκεται στην πλατεία 28ης Οκτωβρίου, απέναντι από το αστυνομικό τμήμα Ηρακλείου.

Δεν πρέπει να συγχέεται με τον Σιδηροδρομικό Σταθμό Ηρακλείου, ο οποίος βρίσκεται βόρεια του σταθμού του ηλεκτρικού σιδηροδρόμου και εξυπηρετεί τον Προαστιακό.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 8 λεωφορειακές γραμμές Α8, Β9, 421, 500, 602, 640, 642 και η δημοτική συγκοινωνία Ηρακλείου γραμμή 1

## Δομή σταθμού

## Σιδηροδρομικός Σταθμός Ηρακλείου (παλαιός)
Αρχικά ο σταθμός εξυπηρετούσε τις σιδηροδρομικές γραμμές Αθήνας - Λαυρίου, και Λαυρίου - Στροφυλίου, μέσω των Σιδηροδρόμων Αττικής. Από το 1929 η διακλάδωση του Λαυρίου εκμεταλλευόταν από τον Σιδηρόδρομο Πειραιώς - Αθηνών - Πελοποννήσου. Ο σταθμός έκλεισε το 1938 στη διαδρομή προς τη Κηφισιά, εν αναμονή της ηλεκτροδότησης, αλλά παρέμεινε ανοικτός για τα τρένα που κινούνταν προς Λαύριο έως το 1957 με 1962.

## Συμβάντα

Στις 8 Μαρτίου 1999 και ώρα 7:40 το πρωί, σημειώθηκε σύγκρουση δύο συρμών μεταξύ των σταθμών Νέας Ιωνίας και Ηρακλείου στην κατεύθυνση προς Κηφισιά, με αποτέλεσμα τον τραυματισμό 20 ατόμων. Ο προπορευόμενος συρμός, με αριθμό κυκλοφορίας 15, είχε σταματήσει πριν το σταθμό Ηρακλείου αφού ο σηματοδότης είχε κόκκινη ένδειξη όταν ο συρμός, με αριθμό κυκλοφορίας 30, που έπονταν προσέκρουσε πάνω του, αφού ο οδηγός δεν είχε ορατότητα λόγω της στροφής που υπάρχει στο σημείο. Ωστόσο, η χαμηλή ταχύτητα του δεύτερου συρμού εξαιτίας του ότι πλησίαζε στο σταθμό απέτρεψε μία σφοδρή σύγκρουση.

## Παραπομπές


Ηρακλειο
Ηρακλειο
Ηρακλειο
Δήμος Αβίας

Ο **Δήμος Αβίας** ήταν δήμος του νομού Μεσσηνίας και τμήμα της Μεσσηνιακής (Έξω ή Απόσκιερης) Μάνης. Ιδρύθηκε με το Σχέδιο Καποδίστριας το 1999 από συνένωση των κοινοτήτων: Αβία (οικισμοί: Αβία, Μεγάλη Μαντίνεια, Ακρογιάλι), Κάμπος, Δολοί (οικισμοί: Δολοί, Κιτριές, Καλλιανέικα), Σταυροπήγιο (οικισμοί: Σταυροπήγιο, Μάλτα), Κέντρο (οικισμοί: Κέντρο, Χώρα Γαϊτσών, Βόρειο, Ανατολικό), Αλτομιρά και Σωτηριάνικα (οικισμοί: Σωτηριάνικα, Χαραυγή). Με την εφαρμογή του προγράμματος Καλλικράτης ο δήμος καταργήθηκε και εντάχθηκε στον νέο δήμο Δυτικής Μάνης.

Έδρα του ήταν ο Κάμπος. Είχε 2.908 κατοίκους και 8 δημοτικά διαμερίσματα. Τελευταίος δήμαρχος του δήμου ήταν ο Παναγιώτης Μπασάκος, ο οποίος επανεξελέγη στις δημοτικές εκλογές του 2006 για τρίτη φορά.

## Ιστορία
Ο παλαιότερος **Δήμος Αβίας** ιδρύθηκε το 1835 με έδρα το Αλμυρό και αρχικά περιλάμβανε τα χωριά: *Σέλιτσα* (σημερινή Άνω Βέργα), Μικρά Μαντίνεια, Μεγάλη Μαντίνεια και *Σωτηριάνικα*. 

Το 1841 συνενώθηκε με το *Δήμο Γερηνίας*, που περιλάμβανε τα χωριά: *Κάμπος*, *Βαρούσι* (σημερινό *Σταυροπήγιο*), *Μάλτα*, *Γαϊτσές* (σημερινό *Κέντρο*), *Μπρίντα, Νερίντα, Μπίλοβα, Δολοί, Κιτριές,* Αλτομιρά. Ο Κάμπος αποτέλεσε την έδρα του νέου Δήμου Αβίας. 

Το 1914 ο Δήμος καταργήθηκε και τα χωριά αποτέλεσαν ξεχωριστές κοινότητες.

## Διαίρεση
Ο Δήμος περιλάμβανε τα παρακάτω δημοτικά διαμερίσματα και οικισμούς (στις παρενθέσεις αναφέρεται ο πληθυσμός σύμφωνα με την απογραφή του 2001)
: ** [[Δημοτικό διαμέρισμα Κάμπου Μεσσηνίας|Δ.δ. Κάμπου]] ** [ 579 ]   
::* ο Κάμπος [ 486 ]   
::* ο Οροβάς [ 39 ]   
::* το Πλάτωμα [ 50 ]   
::* τα Τούμπια [ 4 ]   
: ** [[Δημοτικό διαμέρισμα Αβίας Μεσσηνίας|Δ.δ. Αβίας]] ** [ 605 ]   
::* η Αβία [ 236 ]   
::* το Ακρογιάλι [ 189 ]   
::* η Μεγάλη Μαντίνεια [ 180 ]   
: **Δ.δ. Αλτομιρών  ** --  τα Αλτομιρά [ 72 ]
: ** [[Δολοί Δυτικής Μάνης|Δ.δ. Δολών]] ** [ 450 ]   
::* οι Κάτω Δολοί [ 163 ]   
::* οι Άνω Δολοί [ 85 ]   
::* τα Καλιαναίικα [ 86 ]   
::* οι Κιτριές [ 116 ]   
: ** [[Δημοτικό διαμέρισμα Κέντρου Μεσσηνίας|Δ.δ. Κέντρου]] ** [ 353 ]   
::* το Κέντρο [ 25 ]   
::* το Ανατολικό [ 87 ]   
::* το Βόρειον [ 155 ]   
::* η Χώρα Γαϊτσών [ 86 ]   
: ** [[Δημοτικό διαμέρισμα Πηγαδίων Μεσσηνίας|Δ.δ. Πηγαδίων]] ** [ 181 ]   
::* τα Πηγάδια [ 36 ]   
::* τα Δένδρα [ 54 ]   
::* η Κρύα Βρύση [ 24 ]   
::* τα Ριζανά [ 67 ]   
: ** [[Δημοτικό διαμέρισμα Σταυροπηγίου Μεσσηνίας|Δ.δ. Σταυροπηγίου]] ** [ 505 ]   
::* το Σταυροπήγι [ 400 ]   
::* η Μάλτα [ 105 ]   
: ** [[Δημοτικό διαμέρισμα Σωτηριανίκων Μεσσηνίας|Δ.δ. Σωτηριανίκων]] ** [ 344 ]   
::* τα Σωτηριάνικα [ 203 ]   
::* η Δροσοπηγή [ 0 ]   
::* ο Κουρής [ 54 ]   
::* η Χαραυγή (Τρικότσοβα) [ 87 ]

## Εξωτερικοί σύνδεσμοι
* Υπηρεσίες του Δήμου Αβίας

Αβια
Κατηγορία:Μάνη
Ανθήλιος

250px|thumb|right|Απεικόνιση του φαινομένου.
Στη Μετεωρολογία ο όρος **ανθήλιος** αποτελεί μετεωρολογικό φαινόμενο, που θα μπορούσε να προσομοιαστεί με αυτό της άλω.

Συγκεκριμένα κατά το οπτικό αυτό φαινόμενο, εμφανίζεται στον ουρανό σε ακριβώς αντιδιαμετρική θέση (κατά Ανατολή - Δύση) από τον Ήλιο, μια αμυδρή λευκή άλως πολύ λιγότερη λαμπρή από τον Ήλιο, στην οποία μερικές φορές διασταυρώνονται και τόξα λοξά.

Το φαινόμενο αυτό κρίνεται πολύ σπάνιο και οφείλεται μάλλον στην ανάκλαση του φωτός επί των παγοκρυστάλλων των νεφών, των θυσανοστρωμάτων.

Κατηγορία:Μετεωρολογικά φαινόμενα
Αιθρία

Με τον όρο **αιθρία** χαρακτηρίζεται στη ναυτική γλώσσα η καιρική κατάσταση της νύκτας κατά την οποία διαπιστώνεται, λόγω έλλειψης νεφών, πολύ καλή ορατότητα (σχεδόν τη μέγιστη δυνατή) όπως συμβαίνει κυρίως κατά τις ψυχρές νύκτες του Χειμώνα, με παντελή έλλειψη νεφών. 

Η ιδεώδης αιθρία προϋποθέτει ασέληνη νύκτα με τους αστέρες να λάμπουν ζωηρά (αστροφεγγιά) ή και μαρμαίνοντας (να λαμπιρίζουν τρεμουλιαστά). Η δε μαρμαρυγή αυτή (το τρεμούλιασμα) για τους έμπειρους ναυτικούς αποτελεί προγνωστικό ότι θα πνεύσουν άνεμοι του ΒΔ τεταρτοκυκλίου του ανεμολογίου δηλαδή βορειοδυτικοί.

Σύμφωνα με τον «Διεθνή Κανονισμό Αποφυγής Συγκρούσεων» έχουν καθορισθεί οι αναφερόμενες σ΄ αυτόν φωτοβολίες των «πλοϊκών φανών» των πλοίων για νύκτα σκοτεινή και αιθρία, εν αντιθέσει της φωτοβολίας των Φάρων που λογίζεται για νύκτα σκοτεινή με «μέση ατμοσφαιρική διαφάνεια».

Δεν απαιτείται να επικρατεί τέλεια «άπνοια» για να χαρακτηρισθεί η νύκτα αιθρία, μπορεί και να πνέει ελαφρύς άνεμος μεταξύ Βορρά και Ζέφυρου.

## Σημειώσεις
*Όταν η «αιθρία» συνεχίζει μετά την Ανατολή, τότε και μόνο κατά την ημέρα λέγεται «**Ευδία**». Η Αιθρία και η Ευδία υπό πλήρη άπνοια ονομάζονται κοινώς «μπονάτσα» ή «μπουνάτσα».
* Ο όρος **αίθριος** (αρσενικό), αναφέρεται μόνο στο Καιρό και στον Ουρανό.

Κατηγορία:Μετεωρολογία
Κατηγορία:Ναυτική ορολογία
Σήμα ανεξαρτησίας

Έτσι ονομάζεται το σήμα που σημαίνεται από την «Ναυαρχίδα», κατά τη διάρκεια ναυτικού σχηματισμού πολεμικών πλοίων και που σημαίνει ότι ο Ναύαρχος ή ο Αρχηγός της Μοίρας των πλοίων «καθιστά τη κίνησή του ανεξάρτητη» έτσι ώστε να μην ακολουθήσουν τα άλλα πλοία την αυτή κίνηση.

Το αντίθετο, πριν η Ναυαρχίδα κινηθεί διαφορετικά σημαίνει σήμα: «Συμμόρφωση προς κινήσεις ναυαρχίδας».

Εκτός όμως αυτών μπορεί για διάφορους σοβαρούς λόγους και ένας Κυβερνήτης άλλου πολεμικού πλοίου να σημάνει παρόμοιο σήμα εγκατάλειψης σχηματισμού (είτε λόγω βλάβης είτε εξ άλλου τυχαίου γεγονότος) κατόπιν όμως έγκρισης της Ναυαρχίδας. 

Τέτοιο σήμα ήταν και εκείνο του Α/Τ  ΒΕΛΟΣ όταν (μετά έγκριση του Τούρκου τότε ναυάρχου) εγκατέλειψε τον Νατοϊκό ναυτικό σχηματισμό που συμμετείχε το 1973 και κατέπλευσε σε λιμάνι της Ιταλίας.

Κατηγορία:Ναυτική ιστορία
Ανθεστήρια

[300px|thumb|Αττική ερυθρόμορφη οινοχόη που χρησιμοποιούνταν στα Ανθεστήρια. Παρουσιάζει ένα νεαρό να τραβά το άρμα ενός άλλου παιδιού, ίσως παρωδία της [ιερογαμία|ιερογαμίας που τελούνταν κατά την εορτή. (430-390 π.Χ.)]]
Τα **Ανθεστήρια** ήταν μεγάλη αρχαία ελληνική ετήσια εορτή προς τιμήν του Θεού Διονύσου, η οποία τελούνταν στην Μεσόγειο και σε πολλές Ελληνικές πόλεις. Τα Ανθεστήρια φέρονται επίσης με τη γενικότερη ονομασία «Διονύσια».

## Ο εορτασμός
Ο εορτασμός τους στην Αρχαία Αθήνα τελούνταν την 11η ως και την 28η του μηνός Ανθεστηριώνος .

Η πρώτη μέρα των Ανθεστηρίων ονομαζόταν *Οινόπιθη*. Ονομάστηκε έτσι από το γεγονός ότι την ημέρα αυτή ανοίγονταν και δοκιμάζονταν για πρώτη φορά οι πίθοι με τον οίνο της χρονιάς.

Η δεύτερη μέρα λεγόταν *Οινόδοχη*, από το ομώνυμο οινοδοχείο και η τρίτη μέρα των Ανθεστηρίων ονομάζονταν *χύτροι*, επειδή την ημέρα προσφέρονταν αγγεία με άνθη, μαγειρεμένα λαχανικά και πανσπερμία σιτηρών. Επίσης, την τρίτη και τελευταία ημέρα εορτάζονταν τα Υδροφόρια προς τιμήν όσων χάθηκαν στον Κατακλυσμό του Δευκαλίωνα.

Στην Αρχαία Αθήνα όποτε γινόταν η εορτή, οι Αθηναίοι δοκίμαζαν το νέο κρασί μέσα σε γιορτινή ατμόσφαιρα .

## Σύμφωνα με τον Θουκυδίδη

## Δείτε επίσης
*Βαρτουβάρια
*Ο μεθυσμένος ποιητής απαγγέλλει. Οινοχόη που εκτίθεται στη Βίλα Γκέτι

## Αναφορές


## βιβλιογραφία
*  Ludwig Deubner, *Attische Feste*, Berlin, 1932, réimpression Hildesheim, New York, 1969.
*  Richard Hamilton, *Choes and Anthesteria. Athenian Iconography and Ritual*, University of Michigan Press, 1992.

## Διαδικτυακοί Τόποι
*Ανθεστήρια

Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Ανθεσφόρια

Τα **Ανθεσφόρια** ήταν αρχαία εορτή των Σικελιωτών προς τιμή της Περσεφόνης που εορταζόταν την Άνοιξη που η γη είναι γεμάτη άνθη όπου τότε καθώς πίστευαν επέστρεφε η Θεά από τον Άδη.
Κατά τον Στράβωνα στο Ιππώνιον της Βρεττίας, επειδή πίστευαν ότι εκεί έγινε η αρπαγή της Περσεφόνης από τον Πλούτωνα τη στιγμή που έκοβε άνθη, οι γυναίκες συνήθιζαν να συλλέγουν άνθη και να πλέκουν με αυτά στεφάνια τα οποία και φορούσαν, θεωρώντας ότι θα ήταν αισχρό να τα αγοράσουν.

Αλλά και σε άλλα μέρη στην αρχαία Ελλάδα έκαναν παρόμοιες γιορτές προς τιμή της Δήμητρα (μυθολογία)Δήμητρας και της Περσεφόνης. Στη Μεγαλόπολη, στο ιερό των Μεγάλων Θεών υπήρχαν αγάλματα «ανθεσφόρων κορών», όπου η κάθε μία έφερε στο κεφάλι της «τάλαρον ανθών ανάπλεων» (= καλάθι γεμάτο άνθη) όπου και εικάζεται ότι η παράσταση αυτή είχε σχέση με την εορτή των Ανθεσφορίων. Στο Άργος επίσης υπήρχε ναός της «*Ανθείας [[Ήρα (μυθολογία)|Ήρας]]*» όπου και μνημονεύονται «*ανθεσφόροι παρθένες*» χάρις των οποίων έπαιζαν στον αυλό ιδιαίτερη μουσική (μέλος) καλούμενο «*ιεράκιο*».

Παρόμοια γιορτή υπήρχε και στη Κνωσό στη Κρήτη όπου η θεά Αφροδίτη έφερε το προσωνύμιο «*Άνθεια*».

Η εορτή αυτή έχει επιβιώσει μέχρι σήμερα ιδιαίτερα τη Πρωτομαγιά με πλούσιες εκδηλώσεις σε πολλούς δήμους της Ελλάδας.

Κατηγορία:Αρχαίες ελληνικές εορτές